PMIndiaData/PMIndiaSum huggingface dataset:
బ్రిక్స్ వ్య‌వ‌సాయ ప‌రిశోధ‌న వేదిక ఏర్పాటుపై భార‌త్‌-బ్రిక్స్ దేశాల మ‌ధ్య

అవ‌గాహ‌న ఒప్పందానికి కేంద్ర మంత్రిమండ‌లి ఆమోదం బ్రిక్స్ వ్య‌వ‌సాయ ప‌రిశోధ‌న వేదిక-BRICS-ARP ఏర్పాటు కోసం భార‌త్‌-బ్రిక్స్ కూట‌మిలోని వివిధ దేశాల మ‌ధ్య కుదిరిన అవ‌గాహ‌న ఒప్పందానికి ప్ర‌ధాన‌మంత్రి శ్రీ న‌రేంద్ర‌మోదీ అధ్య‌క్ష‌త‌న స‌మావేశ‌మైన కేంద్ర మంత్రిమండ‌లి సంత‌కానంత‌ర ఆమోదం తెలిపింది. నేప‌థ్యం: ర‌ష్యాలోని ఉఫాలో 2015 జూలై 9వ తేదీన నిర్వ‌హించిన 7వ బ్రిక్స్ కూట‌మి శిఖ‌రాగ్ర స‌మావేశం సంద‌ర్భంగా మొత్తం ప్ర‌పంచానికే ఒక విలువైన కానుకవంటి బ్రిక్స్ వ్య‌వ‌సాయ ప‌రిశోధ‌న కేంద్రం ఏర్పాటుకు ప్ర‌ధాన‌మంత్రి శ్రీ న‌రేంద్ర మోదీ ప్ర‌తిపాదించారు. బ్రిక్స్ స‌భ్య దేశాలలో సుస్థిర వ్య‌వ‌సాయాభివృద్ధి, పేద‌రిక నిర్మూల‌నతోపాటు ప్ర‌జానీకానికి ఆహార భ‌ద్ర‌త క‌ల్ప‌న కోసం వ్య‌వ‌సాయం రంగంలో వ్యూహాత్మ‌క స‌హ‌కారం దీని ల‌క్ష్యం. త‌ద‌నుగుణంగా వ్య‌వ‌సాయ ప‌రిశోధ‌న వేదిక ఏర్పాటు దిశ‌గా రూపొందించిన అవ‌గాహ‌న ఒప్పందంపై గోవాలో 2016 అక్టోబ‌రు 16వ తేదీన నిర్వ‌హించిన 8వ బ్రిక్స్ కూట‌మి శిఖ‌రాగ్ర స‌ద‌స్సులో బ్రిబ్రిక్స్ దేశాల విదేశాంగ మంత్రులు సంత‌కాలు చేశారు. వ్య‌వ‌సాయ ప‌రిశోధ‌న విధానం, శాస్త్ర-సాంకేతిక‌త, ఆవిష్య‌ర‌ణ‌లు, సామ‌ర్థ్య నిర్మాణం త‌దిత‌ర రంగాల్లో బ్రిక్స్ దేశాల మ‌ధ్య స‌హ‌కారాన్ని మ‌రింత విస్తృత‌ప‌ర‌చ‌డం దీని ఉద్దేశం. అలాగే బ్రిక్స్ దేశాల్లో చిన్న క‌మ‌తాల కోసం సాంకేతిక ప‌రిజ్ఞాన రూప‌క‌ల్ప‌న‌ను కూడా ఈ ఒప్పందం లక్షిస్తోంది. ప్ర‌పంచవ్యాప్తంగా ఆక‌లి, పోష‌కాహార లోపం, పేద‌రికం అస‌మాన‌త‌లను పార‌దోలే దిశ‌గా శాస్త్ర చోదిత వ్య‌వ‌సాయాధార సుస్థిర అభివృద్ధికి బ్రిక్స్‌-ఏఆర్‌పీ ఒక స‌హ‌జ వ్య‌వ‌సాయ ప‌రిశోధ‌న వేదిక కాగ‌ల‌దు. ప్ర‌త్యేకించి క‌ర్ష‌కులు, క‌ర్ష‌కేత‌రుల ఆదాయాల మ‌ధ్య అంత‌రాన్ని తొల‌గించ‌డం, వ్య‌వ‌సాయ వాణిజ్యాభివృద్ధి, జీవ‌వైవిధ్య భ‌ద్ర‌త‌, వాతావ‌ర‌ణానుకూల వ్య‌వ‌సాయం త‌దిత‌రాల‌కు ఈ అవగాహన ఒప్పందం దోహ‌ద‌ప‌డ‌గ‌ల‌దు.
భారతదేశ రాష్ట్రపతి పదవీబాధ్యతలను స్వీకరించి ఒక సంవత్సరం పూర్తి చేసుకొన్న సందర్భంగా ఆయన కు అభినందనలు తెలిపిన ప్రధాన మంత్రి

భారతదేశ రాష్ట్రపతి శ్రీ రాం నాథ్ కోవింద్ పదవీబాధ్యతలు స్వీకరించి ఒక సంవత్సరం పూర్తి అయిన సందర్భంగా ఆయన కు ప్రధాన మంత్రి శ్రీ నరేంద్ర మోదీ అభినందనలు తెలిపారు. ‘‘పదవీబాధ్యతలు చేపట్టి ఒక సంవత్సర కాలాన్ని పూర్తి చేసుకొన్న సందర్భంలో రాష్ట్రపతి శ్రీ రాం నాథ్ కోవింద్ గారికి ఇవే నా అభినందనలు. ఆయన తన జ్ఞానం తో, వినయం తో భారతదేశంలో ప్రతి ఒక్కరికీ తనను తాను ప్రీతిపాత్రుని గా మలచుకొన్నారు. కీలకమైన, విధానపరమైన అంశాలలో ఆయనకు ఎంతో పట్టు ఉంది. యువత కు, రైతులకు మరియు పేద ప్రజలకు సాధికారిత ను సమకూర్చే విషయం లో సైతం రాష్ట్రపతి గారు అమిత ఉత్సాహం కలవారు’’ అని ప్రధాన మంత్రి పేర్కొన్నారు.
రాజస్థాన్ దివస్ సందర్భంగా రాజస్థాన్ రాష్ట్ర ప్రజలకు ప్రధాన మంత్రి శుభాకాంక్షలు

రాజస్థాన్ రాష్ట్ర అవతరణ దినం సందర్భంగా రాజస్థాన్ ప్రజానీకానికి ప్రధాన మంత్రి శ్రీ నరేంద్ర మోదీ శుభకామనలు తెలియజేశారు. “రాజస్థాన్ రాష్ట్ర అవతరణ దినాన్ని పురస్కరించుకొని రాజస్థాన్ యొక్క అపురూపమైన వారు, మరియు కష్టించి పనిచేసే స్వభావం కలిగిన రాష్ట్ర ప్రజలకు ఇవే నా శుభాకాంక్షలు. పురోగతి ప్రస్థానంలో సరికొత్త మైలురాళ్లను రాజస్థాన్ అధిగమించాలి గాక..” అని ప్రధాన మంత్రి తన సందేశంలో పేర్కొన్నారు.
శ్రీ వి.ఎస్‌. నైపాల్ క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

శ్రీ వి.ఎస్‌. నైపాల్ క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. “సర్ శ్రీ వి.ఎస్‌. నైపాల్ చ‌రిత్ర‌, సంస్కృతి, వ‌ల‌స‌ వాదం, రాజ‌కీయాలు సహా వైవిధ్య‌ భ‌రిత‌ విష‌యాల‌పై విస్తృత‌ంగా ర‌చ‌న‌లు చేసిసందుకు గాను గుర్తుండిపోతారు. ఆయ‌న లేని లోటు సాహితీ ప్ర‌పంచానికి వాటిల్లిన ఒక భారీ న‌ష్టం. ఈ దుఃఖ ఘ‌డియ‌ లలో ఆయ‌న కుటుంబ స‌భ్యుల‌కు మ‌రియు హితైషుల‌కు సంతాపం తెలియజేస్తున్నాను” అని ప్ర‌ధాన మంత్రి త‌న సందేశంలో పేర్కొన్నారు.
భారత, అమెరికా భాగస్వామ్యం మున్నెన్న‌టి కంటే బలంగా ఉందన్న  ప్రధాన‌మంత్రి

భార‌త , అమెరికా భాగ‌స్వామ్యం మున్నెన్న‌టి కంటే బ‌లంగా ఉంద‌ని ప్ర‌ధాన‌మంత్ర శ్రీ న‌రేంద్ర మోదీ అన్నారు. కోవిడ్ -19 పై అమెరికా జ‌రుపుతున్న పోరాటానికి అనుగుణంగా ఆ దేశానికి హైడ్రాక్సిక్లోరోక్విన్ ను స‌ర‌ఫ‌రా చేయాల‌ని భార‌త‌దేశం తీసుకున్న నిర్ణ‌యానికి కృత‌జ్ఞ‌త‌లు తెలుపుతూ అమెరికా అధ్య‌క్షుడు డొనాల్డ్ ట్రంస్ చేసిన ట్వీట్‌కు స్పందిస్తూ ఈమాట‌ల‌న్నారు. అమెరికా అధ్య‌క్షుడి ట్వీట్ కు స్పందిస్తూ ప్ర‌ధాన‌మంత్రి, “ ఇలాంటి సమయాలు స్నేహితులను దగ్గర చేస్తాయి. భారత్-యుఎస్ భాగస్వామ్యం గతంలో కంటే బలంగా ఉంది. మానవాళికి సహాయం చేయడానికి భారతదేశం సాధ్యమైన ప్రతిదీ చేస్తుంది” అని పేర్కొన్నారు..
ఓబీసీ విద్యార్ధులకు రిజర్వేషన్ల అమలుకు వీలుగా నిఫ్ట్ క్యాంపస్ ల స్థాయి పెంపు- నిధుల వినియోగం గడువు పొడిగింపు

నేష‌నల్ ఇన్‌స్టిట్యూట్ ఆఫ్ ఫ్యాష‌న్ టెక్నాల‌జీ (నిఫ్ట్ ) క్యాంప‌స్‌ల‌లో ఓబీసీ విద్యార్ధులకు రిజర్వేషన్ల అమలుకు వీలుగా ఆయా నిఫ్ట్‌ల స్థాయి పెంపు – నిధుల వినియోగం గ‌డువు పొడిగింపున‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్ ఆమోదం తెలిపింది. నిధుల‌ గడువు పెంపుతో ప్రస్తుతం అందుబాటులో ఉన్న బ్యాలెన్సు నిధులు రూ.90.13 కోట్ల ను 2017 మార్చి లోపు ఉపయోగించుకోవచ్చు. ఈ నిధుల‌తో నిఫ్ట్ క్యాంపస్ లలో ఓబీసీ రిజర్వేషన్స్ అమలు కు వీలుగా అద‌న‌పు త‌ర‌గ‌తి గ‌దులు, వ‌స‌తి గృహాల నిర్మాణం, ఇత‌ర‌ సౌకర్యాలను కల్పించేందుకు వీల‌వుతుంది. నేపథ్యం : కేంద్ర జౌళి మంత్రిత్వ శాఖ 1986 వ సంవత్సరంలో సొసైటీస్ రిజిస్ట్రేషన్ చట్టం 1980 ప్రకారం నిఫ్ట్ ను స్వయం ప్రతిపత్తి గల సొసైటీగా ఏర్పాటు చేసింది. ఫ్యాషన్ టెక్నాలజీ లో నాణ్యమైన విద్యను అందించే లక్ష్యంతో నిఫ్ట్ ను నెలకొల్పింది. దేశవ్యాప్తంగా ఉన్న 15 క్యాంపస్ ల ద్వారా పుల్ టైమ్ డిగ్రీ కోర్సును అందిస్తున్నారు. ప్రస్తుతం కేంద్రం తీసుకున్న ఈ నిర్ణయం నిఫ్ట్ క్యాంపస్ లలో ఆదనపు తరగతి గదులు, హాస్టల్ వసతి ఇతర మౌలిక‌ సదుపాయాలను కల్పించటానికి దోహదపడుతుంది.
అస్సామ్ లోని కామ రూప్ లో కొత్త ఎఐఐఎమ్ఎస్ ఏర్పాటుకు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఉత్తర గువాహాటీ రెవిన్యూ సర్కిల్ పరిధిలోని కామరూప్ లో కొత్త ఎఐఐఎమ్ఎస్ ను ఏర్పాటు చేసేందుకు ఆమోదం తెలిపింది. ఈ ప్రాజెక్టు వ్యయం రూ.1123 కోట్లు. దీనిని ప్రధాన మంత్రి స్వాస్థ్య సురక్ష యోజన (పిఎమ్ఎస్ఎస్ వై) లో భాగంగా నెలకొల్పనున్నారు. కొత్త ఎఐఐఎమ్ఎస్ ను భారత ప్రభుత్వ ఆమోదం లభించిన నాటి నుండి 48 మాసాల లోపల పూర్తి చేస్తారు. స్థూలంగా పరిశీలించినప్పుడు నిర్మాణ పూర్వ దశ 15 నెలలుగాను, నిర్మాణ దశ 30 నెలలుగాను, స్థిరీకరణ/కమిషనింగ్ దశ మూడు నెలలు గాను ఉంటుంది. వివరాలు: ఈ సంస్థలో 750 పడకల సామర్థ్యం కలిగిన ఒక ఆసుపత్రి, ట్రామ సెంటర్ సదుపాయాలు, సంవత్సరానికి 100 మంది ఎమ్ బిబిఎస్ విద్యార్థులను చేర్చుకొని వారికి విద్యను బోధించే ఒక వైద్య కళాశాల, సంవత్సరానికి 60 మంది బి.ఎస్ సి. (నర్సింగ్) విద్యార్థులను చేర్చుకొని వారికి విద్యను బోధించే ఒక నర్సింగ్ కళాశాల, ఆశ్రమ భవన సముదాయాలు, ఇంకా సంబంధం గల సౌకర్యాలు/ సేవలు ఉంటాయి. ఇవన్నీ దాదాపుగా న్యూ ఢిల్లీ లోని ఎఐఐఎమ్ఎస్ కోవలోనే ఉంటాయి. ఆసుపత్రిలో 16 ఆపరేషన్ థియేటర్లు, 22 స్పెషాలిటీ/ సూపర్- స్పెషాలిటీ విభాగాలు కూడా ఉంటాయి. సాంప్రదాయక వైద్య విధానంలో చికిత్సను అందజేసేందుకు 30 పడకలతో ఓ ఎవైయుఎస్ హెచ్ (‘ఆయుష్’) విభాగం కూడా ఇందులో ఉంటుంది. ప్రభావం: కొత్తగా ఏర్పాటుచేసే ఎఐఐఎమ్ఎస్ రెండు రకాల ప్రయోజనాలను అందిస్తుంది. ఆ ప్రాంత ప్రజలకు సూపర్ స్పెషాలిటీ తరహాకు చెందిన ఆరోగ్య సంరక్షణ సేవలను సమకూర్చడమే కాకుండా, ఆ ప్రాంతంలో వైద్యులను మరియు ఇతర ఆరోగ్య శ్రామికులను పెద్ద సంఖ్యలో తయారు చేయడంలో సహాయకారి కానుంది. ఈ సిబ్బంది జాతీయ స్వస్థత అభియాన్ (ఎన్ హెచ్ఎమ్) లో భాగంగా నెలకొల్పుతున్న ప్రాథమిక మరియు మాధ్యమిక సంస్థలు/ సదుపాయాలకు కూడా వారి సేవలను అందించగలుగుతారు. పూర్వరంగం : ఈ పథకంలో భాగంగా ఎఐఐఎమ్ఎస్ లను భువనేశ్వర్, భోపాల్, రాయ్ పుర్, జోధ్ పూర్, రుషికేశ్, పట్నా లలో ఏర్పాటు చేయడం జరిగింది. కాగా, రాయ్ బరేలీలో ఎఐఐఎమ్ఎస్ నిర్మాణ పనులు పురోగమిస్తున్నాయి. అంతేకాకుండా, ఆంధ్రప్రదేశ్ లోని గుంటూరు జిల్లా మంగళగిరి లోను, పశ్చిమ బెంగాల్ లోని కళ్యాణి లోను మరియు మహారాష్ట్ర లోని నాగ్ పుర్ లోను మరో మూడు ఎఐఐఎమ్ఎస్ లను 2015 సంవత్సరంలో మంజూరు చేయడం జరిగింది. గోరఖ్ పూర్ మరియు భటిండా లలో మరో రెండు ఎఐఐఎమ్ఎస్ లను 2016 సంవత్సరంలో మంజూరు చేశారు.
న్యూయార్క్ సిటీలో భూటాన్‌, శ్రీలంక‌, స్వీడ‌న్‌, సైప్ర‌స్ దేశాధినేత‌ల‌తో ప్ర‌ధాని శ్రీ న‌రేంద్ర మోదీ భేటీ

భార‌త ప్ర‌ధాన మంత్రి శ్రీ న‌రేంద్ర మోదీ భూటాన్ ప్ర‌ధాని షెరింగ్ టోబ్‌గే తో స‌మావేశ‌మ‌య్యారు. ఐక్య‌రాజ్య స‌మితి స‌ర్వ ప్ర‌తినిధి స‌భ ఆమోదించిన – 2015 అనంత‌ర అభివృద్ధి ఎజెండా పై శ్రీ న‌రేంద్ర మోదీ మార్గ‌ద‌ర్శ‌కమైన‌ ప్ర‌క‌ట‌న చేయ‌డాన్ని భూటాన్ ప్ర‌ధాని అభినందించారు. ఈ భూటాన్‌లో జ‌ల విద్యుత్ ప్రాజెక్టులకు సంబంధించి జ‌రుగుతున్న ప్ర‌గ‌తిని ప్ర‌ధాని ప్ర‌శంసించారు. ఐరాస భ‌ద్ర‌తా మండ‌లిలో శాశ్వ‌త స‌భ్య‌త్వం కోసం భార‌త్ చేస్తున్న ప్ర‌య‌త్నాల‌కు త‌మ దేశ మ‌ద్ద‌తు ఉంటుంద‌ని భూటాన్ ప్ర‌ధాని పున‌రుద్ఘాటించారు. అనంత‌రం ప్ర‌ధాని శ్రీ న‌రేంద్ర మోదీ శ్రీలంక అధ్య‌క్షుడు శ్రీ మైత్రిపాల‌ సిరిసేన ను క‌లుసుకున్నారు. ఈ ఏడాది శ్రీలంక లో రెండు మార్లు ఎన్నిక‌లను విజ‌యవంతంగా నిర్వ‌హించినందుకు శ్రీలంక అధ్య‌క్షుడిని శ్రీ న‌రేంద్ర మోదీ అభినందించారు. ఇది శ్రీలంక ప్ర‌జాస్వామ్య సంప్ర‌దాయ విలువ‌ల దృఢ‌ చిత్తాన్ని ప్ర‌తిబింబింప చేస్తోంద‌ని, ప్ర‌జాస్వామ్య వ్య‌వ‌స్థ అక్క‌డ ఎంత‌గా బ‌ల‌ప‌డిందో తెలుస్తోంద‌ని భార‌త ప్ర‌ధాని పేర్కొన్నారు. ఉభ‌య దేశాల మ‌ధ్య రాజీ చ‌ర్చ‌ల ప్ర‌క్రియ‌కు సంబంధించిన అంశాల‌తో పాటు శ్రీలంక లోని వివిధ రంగాల‌లో భార‌తీయ పెట్టుబ‌డుల గురించి కూడా ఈ స‌మావేశంలో ఇరు దేశాల అధినేత‌లు చ‌ర్చించారు.అనంత‌రం స్వీడ‌న్ ప్ర‌ధాన మంత్రి స్టెఫాన్ లోఫ్ వాన్ తో శ్రీ మోదీ స‌మావేశ‌మ‌య్యారు. ఇటీవ‌ల భార‌త రాష్ట్ర‌ప‌తి ప్ర‌ణ‌బ్ ముఖ‌ర్జీ స్వీడ‌న్ ప‌ర్య‌ట‌న ఫ‌ల‌వంత‌మైంద‌ని ఆయ‌న‌ సంతృప్తి వ్య‌క్తం చేశారు. మేక్ ఇన్ ఇండియాతో పాటు ప‌లు కార్య‌క్ర‌మాల‌లో స్వీడ‌న్ పాలు పంచుకుంటున్న‌ద‌ని ప్ర‌ధాన మంత్రి తెలిపారు.సైప్ర‌స్ అధ్య‌క్షుడు నికొల‌స్ అనాస్టాసియాడ్స్ ను భార‌త ప్ర‌ధాని క‌లుసుకున్నారు. భౌతికంగా రెండు దేశాల మ‌ధ్య‌ చాలా దూరం ఉన్న‌ప్ప‌టికీ , మాన‌సికంగా ఇరు దేశాల ప్ర‌జ‌ల మ‌ధ్య భావాత్మ‌క‌మైన స‌న్నిహిత సంబంధాలు నెల‌కొని ఉన్నాయ‌ని పేర్కొన్నారు. సైప్ర‌స్ తో మైత్రీ బంధం నెర‌పే దేశాల‌లోకెల్లా భార‌త్ అత్యంత శ‌క్తిమంత‌మైన‌ మిత్ర దేశ‌మ‌ని సైప్ర‌స్ అధ్య‌క్షుడు అభివ‌ర్ణించారు.
అల్ఫ్రెడ్ నోబెల్ జ్ఞాప‌కార్థం అర్థ‌ శాస్త్రం లో ప్ర‌క‌టించిన 2019వ సంవ‌త్స‌ర స్వెరిగెస్ రిక్స్ బ్యాంక్ బ‌హుమ‌తి ని గెలుచుకొన్న శ్రీ‌ అభిజీత్ బెన‌ర్జీ కి అభినంద‌న‌ లు తెలిపిన ప్ర‌ధాన మంత్రి

అల్ఫ్రెడ్ నోబెల్ జ్ఞాప‌కార్థం అర్థ‌ శాస్త్రం లో ప్ర‌క‌టించిన 2019వ సంవ‌త్స‌ర స్వెరిగెస్ రిక్స్ బ్యాంక్ బ‌హుమ‌తి ని గెలుచుకొన్న శ్రీ‌ అభిజీత్ బెన‌ర్జీ కి ప్ర‌ధాన మంత్రి శ్రీ న‌రేంద్ర మోదీ అభినంద‌న‌ లు తెలిపారు. “అల్ఫ్రెడ్ నోబెల్ జ్ఞాప‌కార్థం అర్థ‌ శాస్త్రం లో 2019వ సంవ‌త్స‌రానికి ప్రకటించిన స్వెరిగెస్ రిక్స్ బ్యాంక్ బ‌హుమ‌తి ని శ్రీ‌ అభిజీత్ బెన‌ర్జీ గెలుచుకొన్నందుకు ఆయన కు ఇవే అభినందనలు. పేద‌రికం నిర్మూల‌న రంగం లో ఆయ‌న మహత్వపూర్ణమైన తోడ్పాటు ను అందించారు. ప్ర‌తిష్టాత్మ‌క‌మైన నోబెల్ బ‌హుమ‌తి ని గెలుచుకొన్నందుకు ఎస్త‌ేయ్ డిఫ్లో ను మరియు మైకల్ క్రెమర్ ను కూడా నేను అభినందిస్తున్నాను’’ అని ప్ర‌ధాన మంత్రి ఒక సందేశం లో పేర్కొన్నారు.
డాక్టర్ దేవేంద్ర పటేల్ కన్నుమూత పట్ల సంతాపాన్ని వ్యక్తం చేసిన ప్రధానమంత్రి

ప్రముఖ ఆంకో–సర్జన్ డాక్టర్ దేవేంద్ర పటేల్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ఆరోగ్య రంగం లో మౌలిక సదుపాయాల ను మరియు కేన్సర్ సంబంధి సంరక్షణ ను పెంపొందింపచేయడం లో డాక్టర్ పటేల్ అందించిన తోడ్పాటు ను ప్రధాన మంత్రి గుర్తు కు తెచ్చుకొన్నారు. ప్రధాన మంత్రి ఒక ట్వీట్ లో – ‘‘డాక్టర్ దేవేంద్ర పటేల్ ఆరోగ్య రంగం లో మౌలిక సదుపాయాల ను మరియు కేన్సర్ సంరక్షణ ను విస్తరింపచేయడం లో తన ప్రయాస ల రీత్యా అసంఖ్యాక ప్రజానీకం యొక్క గౌరవాన్ని మరియు మంచిపేరు ను సంపాదించుకొన్నారు. వైద్యం పట్ల ఆయన కు గల అపారమైనటువంటి జ్ఞానాన్ని మరియు దయాభరిత స్వభావాన్ని ఎప్పటికీ గుర్తు పెట్టుకోవడం జరుగుతుంది. ఆయన మరణం దు:ఖం కలిగించింది. ఆయన కుటుంబాని కి ఇదే సంతాపం. ఓమ్ శాంతి.’’ అని పేర్కొన్నారు.
ప్ర‌ధాన మంత్రితో కెన‌డా లోని ఓంటారియో, ప్రిన్స్ ఎడ్వ‌ర్డ్ ఐలండ్ ప్రావిన్స్ ల ప్రీమియ‌ర్ ల భేటీ

కెన‌డా లోని ఓంటారియో ప్రావిన్స్ ప్రీమియ‌ర్ కేథ‌లీన్ విన్, ఇంకా ప్రిన్స్ ఎడ్వ‌ర్డ్ ఐలండ్ ప్రావిన్స్ ప్రీమియ‌ర్ శ్రీ హెచ్. వేడ్ మెక్ లాల‌న్ ల నాయ‌క‌త్వంలో త‌ర‌లి వ‌చ్చిన ఒక ప్ర‌తినిధిబృందానికి ప్ర‌ధాన మంత్రి శ్రీ న‌రేంద్ర మోదీ బుధ‌వారం సాద‌రంగా స్వాగ‌తం ప‌లికారు. భార‌తదేశ ప్ర‌భుత్వం ప్రారంభించిన ప‌లు కార్య‌క్ర‌మాలు, ప్ర‌త్యేకించి వ్య‌వసాయం, విద్య‌, త‌యారీ, నైపుణ్యం, మౌలిక స‌దుపాయాల అభివృద్ధి, పున‌ర్వినియోగ శ‌క్తి, ప‌ట్ట‌ణ పున‌రుద్ధ‌ర‌ణ‌, వ్య‌ర్థాల నిర్వ‌హ‌ణ వంటి రంగాల‌పై ప్ర‌భుత్వం తీసుకుంటున్న శ్ర‌ద్ధ‌ను, వాటికి అందిస్తున్న మ‌ద్ద‌తును ఓంటారియో, ప్రిన్స్ ఎడ్వ‌ర్డ్ ఐలండ్ ప్రావిన్స్ ల ప్రీమియ‌ర్ లు ఎంత‌గానో అభినందించారు. గ‌త సంవ‌త్స‌ర కాలానికి పైగా కెన‌డా పెన్ష‌న్ ఫండ్ లతో పాటు కెన‌డా వ్యాపార‌వేత్త‌లు, పెట్టుబ‌డిదారులు భార‌త‌దేశం ప‌ట్ల ఇతోధిక ఆస‌క్తిని, విశ్వాసాన్ని క‌న‌బ‌ర‌చిన‌ట్లు వారు ప్ర‌ధాన మంత్రి దృష్టికి తీసుకు వ‌చ్చారు. 2016 ఫిబ్ర‌వ‌రి 4, 5 తేదీల‌లో న్యూఢిల్లీలో జ‌రిగే ఇండియా ఇన్వెస్ట్ మెంట్ స‌మిట్ లో కెన‌డా నుంచి అనేక మంది ప్ర‌తినిధులు పాలుపంచుకొంటుండ‌డ‌మే దీనికి ఒక నిద‌ర్శ‌నం. కెన‌డాతో భార‌త‌దేశ సంబంధాల‌కు అధిక ప్రాధాన్యం క‌ట్ట‌బెట్టిన సంగ‌తిని ప్ర‌ధాన మంత్రి ప్ర‌స్తావించారు. 2015 ఏప్రిల్ లో స్వ‌యంగా తాను కెన‌డా ను సంద‌ర్శించాన‌ని, భార‌త‌దేశ ప్ర‌ధాన మంత్రి సుమారు 42 సంవ‌త్స‌రాల అవ‌ధి త‌రువాత జ‌రిపిన మొట్ట‌మొద‌టి ద్వైపాక్షిక ప‌ర్య‌ట‌న ఇదేన‌ని ఆయ‌న గుర్తు చేశారు. అనంత‌రం రెండు దేశాల సంబంధాల‌లోనూ చోటు చేసుకున్న ప‌రిణామాలు వివిధ రంగాల‌లో ఉభ‌య దేశాల ఆమోద‌పూర్వ‌క చ‌ర్య‌ల‌కు, ఆవిష్కార‌మైన ఉమ్మ‌డి ఫ‌లితాలకు సంకేతంగా నిలిచాయ‌ని ఆయ‌న తెలిపారు. ఈ సంద‌ర్భంగా ప్ర‌ధాని శ్రీ జ‌స్టిన్ ట్రూడో కు శ్రీ న‌రేంద్ర మోదీ త‌న మ‌నఃపూర్వ‌క శుభాభినంద‌న‌లు అంద‌జేశారు. అంతే కాక‌, ఆయ‌న ఈ సంవ‌త్స‌రం భార‌త‌దేశాన్ని సంద‌ర్శించ‌నుండ‌డం రెండు దేశాల మ‌ధ్య నెల‌కొన్న వ్యూహాత్మ‌క భాగ‌స్వామ్యం ఇక‌ మ‌రింత‌గా దృఢ‌ప‌డేందుకు ఒక అవ‌కాశాన్ని అందించ‌గ‌ల‌ద‌న్న విశ్వాసాన్ని కూడా వ్య‌క్తం చేశారు.
ముంబ‌యి లో రేపు ఎఐఐబి మూడో వార్షిక సమావేశాన్ని ప్రారంభించ‌నున్న ప్ర‌ధాన మంత్రి; వ్యాపార ప్ర‌ముఖుల‌తోనూ ముఖాముఖి

ప్ర‌ధాన మంత్రి శ్రీ న‌రేంద్ర మోదీ రేపు (మంగళవారం) ముంబ‌యి లో ప‌ర్య‌టించ‌నున్నారు. ఏశియ‌న్ ఇన్‌ఫ్రాస్ట్ర‌క్చ‌ర్ ఇన్వెస్ట్‌మెంట్ బ్యాంక్ (ఎఐఐబి) యొక్క మూడో వార్షిక స‌మావేశాన్నిఆయ‌న ప్రారంభిస్తారు. ఎఐఐబి ఆసియా లోను మ‌రియు వివిధ ప్రాంతాల‌లోను సామాజిక, ఆర్థిక స్థితిగ‌తుల‌ను మెరుగుప‌ర‌చాల‌న్న ధ్యేయంతో ఏర్పాటైనటువంటి మరియు బ‌హుళ దేశాలకు సభ్యత్వం గల అభివృద్ధి బ్యాంకు. ఈ సంవ‌త్స‌రపు స‌మావేశానికి ‘‘మొబిలైజింగ్ ఫినాన్స్ ఫర్ ఇన్ ఫ్రాస్ట్రక్చర్: ఇనవేశన్ అండ్ కొలాబరేశన్’’ ఇతివృత్తంగా ఉంటుంది. బ‌ల‌మైన అవ‌స్థాప‌న సంబంధ పెట్టుబ‌డి ద్వారా ఒక స్థిర భ‌విష్య‌త్తు ను నిర్మించ‌డం అనే అంశంపై వివిధ సంస్థ‌ల కు చెందిన నేత‌లు మ‌రియు ప్ర‌భుత్వం లోని అధికారులు వారి వారి ఆలోచ‌న‌ల‌ను మ‌రియు అనుభ‌వాలను ఈ సంద‌ర్భంగా వెల్ల‌డి చేస్తారు. అంతేకాకుండా ఈ సంవ‌త్స‌రం ఏశియ‌న్ ఇన్‌ఫ్రాస్ట్ర‌క్చ‌ర్ ఫోర‌మ్ ప్రారంభ కార్య‌క్ర‌మం కూడా ఏర్పాట‌యింది. కీల‌క‌మైన అవ‌స్థాప‌న సంబంధ అవ‌స‌రాల‌కు త‌గిన వినూత్న ఆర్థిక స‌హాయాన్ని అందించ‌డం పై శ్ర‌ద్ధ వ‌హిస్తూ, అవ‌స్థాప‌న రంగ పాత్రధారుల‌కు ఒక ఆచ‌ర‌ణీయ‌మైన‌టు వంటి మ‌రియు ప్రాజెక్టు వారీగా అనుస‌రించ‌వ‌ల‌సిన విధి విధానాల‌ను ఈ ఫోరమ్ సూచిస్తుంది. ఈ స‌మావేశంలో పాల్గొన్న అనంత‌రం ప్ర‌ధాన మంత్రి వ్యాపార రంగ ప్ర‌ముఖుల‌ తోను, పారిశ్రామిక రంగ సార‌థుల‌ తోను స‌మావేశ‌మ‌వుతారు. ఆర్థిక వృద్ధి, అవ‌స్థాప‌న అభివృద్ధి, విధాన ప‌ర‌మైన కార్య‌క్ర‌మాలు, పెట్టుబ‌డి, నూత‌న ఆవిష్క‌ర‌ణ‌లు, ఇంకా ఉపాధి క‌ల్ప‌న వంటి అంశాల‌పైన ఈ సమావేశంలో చ‌ర్చ జ‌రుగ‌నుంది.
భారత్రత్న నానాజీ దేశ్ ముఖ్ కు ఆయన జయంతి నాడు నమస్సులు అర్పించిన ప్రధాన మంత్రి

భారత్ రత్ననానాజీ దేశ్ ముఖ్ కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘గొప్ప దూరద్రష్ట భారత్ రత్న నానాజీ దేశ్ ముఖ్ కు ఆయన జయంతి నాడు వందన శతాలు. మన గ్రామాల అభివృద్ధి మరియు కష్టించి పని చేసేటటువంటి రైతుల కు సాధికారిత కల్పన కోసం ఆయన తన ను తాను అంకితం చేసుకొన్నారు. 2017వ సంవత్సరం లో నానాజీ శత జయంతి సందర్భంలో నేను ఇచ్చిన ఒక ఉపన్యాసాన్ని https://t.co/KeWUhBvnPt https://t.co/jVkaRo4e9F లో మీతో పంచుకొంటున్నాను.’’ అని పేర్కొన్నారు.
11వ బ్రిక్స్ స‌మిట్ సంద‌ర్భం గా ఫెడ‌రేటివ్ రిప‌బ్లిక్ ఆఫ్ బ్రెజిల్ అధ్య‌క్షుడు  శ్రీ జాయ‌ర్ మెసియాస్‌ బోల్సోనారో తో స‌మావేశ‌మైన ప్ర‌ధాన మంత్రి

ప్ర‌ధాన మంత్రి శ్రీ నరేంద్ర మోదీ ఫెడ‌రేటివ్ రిప‌బ్లిక్ ఆఫ్ బ్రెజిల్ అధ్య‌క్షుడు శ్రీ జాయ‌ర్ మెసియాస్‌ బోల్సోనారో తో 2019వ సంవ‌త్స‌రం న‌వంబ‌ర్ 13వ తేదీ న బ్రెసీలియా లో 11వ బ్రిక్స్ స‌మిట్ జరిగిన సంద‌ర్భం లో స‌మావేశ‌మ‌య్యారు. ప్ర‌ధాన మంత్రి శ్రీ మోదీ 2020వ సంవ‌త్స‌ర గ‌ణ‌తంత్ర దినోత్సవాని కి ముఖ్య అతిథి గా హాజ‌రు కండి అంటూ బ్రెజిల్ అధ్య‌క్షుడి ని ఆహ్వానించారు. ఈ ఆహ్వానాన్ని బ్రెజిల్ అధ్య‌క్షుడు సంతోషం తో స్వీకరించారు. ఈ సందర్భం లో నేత‌లు ఇరువురూ వ్యూహాత్మ‌క భాగ‌స్వామ్యాన్ని రెండు దేశాలు స‌మ‌గ్ర‌మైన రీతి లో పెంపొందించుకోవచ్చని స‌మ్మ‌తి ని తెలిపారు. వ్యాపారాని కి సంబంధించిన అంశాల ను చ‌ర్చించ‌డం కోసం తాను ఎదురు చూస్తున్న‌ట్లు ప్ర‌ధాన మంత్రి శ్రీ మోదీ వివ‌రించారు. వ్య‌వ‌సాయ సామ‌గ్రి, ప‌శు పోషణ, పంట కోత‌ల అనంత‌రం వినియోగించ‌ద‌గ్గ సాంకేతిక‌త‌ లు మ‌రియు బ‌యోఫ్యూయ‌ల్స్ స‌హా బ్రెజిల్ నుండి పెట్టుబ‌డుల కు అవ‌కాశం ఉన్న రంగాల ను గురించి కూడా ఆయ‌న ప్ర‌స్తావించారు. బ్రెజిల్ అధ్య‌క్షుడు త‌న స‌న్న‌ద్ధ‌త ను వెల్ల‌డించి, తన వెంట భార‌త‌దేశాని కి పెద్ద సంఖ్య లో వ్యాపార ప్ర‌తినిధివ‌ర్గమొకటి విచ్చేస్తుంద‌నే సంగతి ని ప్ర‌ధాన మంత్రి దృష్టి కి తీసుకు వ‌చ్చారు. ర‌క్ష‌ణ రంగం మ‌రియు అంత‌రిక్షం రంగం స‌హా స‌హ‌కారాని కి ఆస్కారం ఉన్నటువంటి ఇత‌ర రంగాల ను గురించి కూడా వారు చర్చ జరిపారు. వీజా అక్క‌ర లేకుండా ప్ర‌యాణించేందుకు భార‌త‌దేశ పౌరుల కు అనుమతి ఇవ్వాల‌ని అధ్య‌క్షుడు తీసుకొన్నటువంటి నిర్ణ‌యాన్ని ప్ర‌ధాన మంత్రి స్వాగ‌తించారు.
ఎస్ఎఎఆర్ సి స‌భ్య‌త్వ దేశాల‌ కు ఉద్దేశించిన క‌రెన్సీ మార్పిడి వ్యవస్థ యొక్క సమగ్ర సదుపాయం పరిధి లో నిర్వహింపబడే విధం గా ఆ వ్యవస్థ లో 400 మిలియ‌న్ యుఎస్ డాల‌ర్ ల మేర ‘స్టాండ్ బై స్వాప్’ను కలుపుతూ సదరు వ్యవస్థ లో స‌వ‌ర‌ణ‌ కు ఆమోదం తెలిపిన మంత్రివర్గం

ఎస్ఎఎఆర్ సి (‘సార్క్’) స‌భ్య‌త్వ దేశాల విజ్ఞప్తుల ను మరియు భార‌తదేశం యొక్క స్వీయ అవ‌స‌రాల‌ ను ఉపయుక్త రూప రీత్యా పరిగణన లోకి తీసుకొని.. 2 బిలియ‌న్ యుఎస్ డాల‌ర్ ల తో కూడిన సమగ్ర సదుపాయం పరిధి కి లోబడి నిర్వహింపబడే విధం గా 400 మిలియ‌న్ యుఎస్ డాల‌ర్ ల రాశి మేర ‘అదనపు వినిమయా’న్ని చేర్చటం కోసం మరియు వినిమయం యొక్క అవధి, రోల్ ఓవర్ వగైరా కార్యవిధుల లో సరళత్వాన్ని ప్రవేశపెట్టటం కోసం ‘ఫ్రేమ్ వర్క్ ఆన్ కరెన్సీ స్వాప్ అరేంజ్ మెంట్ ఫర్ ఎస్ఎఎఆర్ సి మెంబర్ కంట్రీస్’ లో సవరణ కు ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌ న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదాన్ని తెలిపింది. మ‌ఖ్యాంశాలు: ప్రపంచ ఆర్థిక వ్య‌వ‌స్థ‌ లో ఫైనాన్షియ‌ల్ రిస్క్ మరియు అనిశ్చితి పెచ్చుపెరుగుతుండ‌టం వంటి కార‌ణాల వ‌ల్ల సార్క్ దేశాల స్వ‌ల్ప కాలిక వినిమయ అవ‌స‌రాలు గ‌తం లో అంగీక‌రించిన స్థాయి లను మించిపోయేందుకు ఆస్కారం ఉంది. ఇప్ప‌టికే ఆమోదించినటువంటి సార్క్ స్వాప్ ఫ్రేమ్‌వ‌ర్క్ ప‌రిధి లో ‘స్టాండ్ బై స్వాప్‌’ను చేర్చ‌టం ఈ ఫ్రేమ్ వర్క్‌ ను స‌ర‌ళ‌త‌రం చేయ‌నుంది. ఇది సార్క్ స్వాప్ ఫ్రేంవ‌ర్క్ లో భాగం గా ప్ర‌స్తుతం నిర్దేశించిన ప‌రిమితి కి మించి స్వాప్ మొత్తాన్ని వాడుకొనేందుకు సంబంధించి సార్క్ స‌భ్య‌త్వ దేశాల‌ నుండి వ‌చ్చే ప్ర‌స్తుత విన‌తుల‌ కు భారతదేశం సత్వరం ప్రతిస్పందించేందుకు వీలు క‌ల్పించగలదు. పూర్వరంగం: ఫ్రేమ్ వర్క్ ఆన్ కరెన్సీ స్వాప్ అరేంజ్ మెంట్ ఫర్ ఎస్ఎఎఆర్ సి మెంబర్ కంట్రీస్ ను కేంద్ర మంత్రివర్గం 2012వ సంవత్సరం మార్చి నెల 1వ తేదీ న ఆమోదించింది. స్వ‌ల్ప‌ కాలిక విదేశీ మార‌క‌ ద్ర‌వ్య అవ‌స‌రాల కోసం ఒక ఫండింగ్ మార్గాన్ని క‌ల్పించ‌టానికి, లేదా దీర్ఘ కాలిక ఏర్పాటు జ‌రిగే వ‌ర‌కు బాలెన్స్ ఆఫ్ పేమెంట్స్ సంక్షోభాన్ని అధిగ‌మించ‌టానికి, లేదా ఈ అంశాన్ని స్వ‌ల్ప‌ కాలంలో ప‌రిష్క‌రించ‌టానికి దీని ని ఆమోదించారు. ఈ ఏర్పాటు లో భాగం గా, భారతీయ రిజర్వు బ్యాంకు (ఆర్‌బిఐ) వివిధ సైజుల‌ లో యుఎస్ డాల‌ర్ లు, యూరో లేదా ఐఎన్ఆర్ క‌రెన్సీల‌ లో ఆయా సార్క్ స‌భ్యత్వ దేశాల రెండు నెల‌ల దిగుమ‌తుల అవ‌స‌రాల‌ ను దృష్టి లో పెట్టుకొని మొత్తం గా 2 బిలియ‌న్ యుఎస్ డాల‌ర్ల కు మించ‌కుండా స్వాప్‌ ను ఆఫ‌ర్ చేస్తుంది. ప్ర‌తి దేశాని కి సంబంధించి స్వాప్ మొత్తాన్ని ప్ర‌తి దేశాని కి పై ఏర్పాటు లో నిర్వ‌చించ‌డం జ‌రిగింది. ఇది క‌నిష్ఠం గా 100 మిలియ‌న్ యుఎస్ డాల‌ర్లు, గ‌రిష్ఠం గా 400 మిలియ‌న్ డాల‌ర్లు గా ఉంటుంది. ప్ర‌తి డ్రాయ‌ల్ కూడా మూడు నెల‌ల కాలాని కి, గ‌రిష్ఠం గా రెండు రోల్ ఓవ‌ర్ లకు ఉంటుంది. స్టాండ్‌ బై స్వాప్‌ ను వాడుకొనే సార్క్‌ స‌భ్య‌త్వ దేశాలకు చెందిన సెంట్ర‌ల్ బ్యాంకుల‌ తో ఇందుకు సంబంధించిన నిర్వ‌హ‌ణ ప‌ర‌మైన వివరాల విష‌యం లో ఆర్‌బిఐ ద్వైపాక్షిక సంప్ర‌దింపుల ను జ‌రుపుతుంది.
వారాణసీ లో జరిగిన ఇండియా కార్పెట్ ఎక్స్ పో ను ఉద్దేశించి వీడియో కాన్ఫరెన్స్ మాధ్యమం ద్వారా  ప్రసంగించిన ప్రధాన మంత్రి

వారాణసీ లో ఈ రోజు జరిగిన ఇండియా కార్పెట్ ఎక్స్ పో ను ఉద్దేశించి ప్ర‌ధాన మంత్రి శ్రీ న‌రేంద్ర మోదీ వీడియో కాన్ఫరెన్స్ మాధ్యమం ద్వారా ప్రసంగించారు. భారతదేశం లో వివిధ ప్రాంతాల నుండి విచ్చేసిన అతిథులు మరియు విదేశాల నుండి తరలివచ్చిన అతిథులకు ప్రధాన మంత్రి స్వాగతం పలుకుతూ, ఇండియా కార్పెట్ ఎక్స్ పో ను వారాణసీ లో దీన్ దయాళ్ హస్త్ కళా సంకుల్ లో నిర్వహించడం ఇదే మొదటి సారి అన్నారు. వారాణసీ, భదోహీ ఇంకా మిర్జాపుర్ లు తివాచీ పరిశ్రమ కు ముఖ్య కేంద్రాలుగా ఉన్నాయని ఆయన చెప్పారు. హస్తకళలను, చిన్న పరిశ్రమలను, మధ్యతరహా పరిశ్రమలను ప్రోత్సహించే ప్రయత్నాలు జరుగుతున్నట్లు వివరించారు. హస్తకళల్లో భారతదేశానికి సుదీర్ఘమైనటువంటి సంప్రదాయం ఉందని, ఈ అంశం లో వారాణసీ ఓ కీలక భూమిక ను పోషించిందని ప్రధాన మంత్రి అన్నారు. ఈ సందర్భంగా ఇదే ప్రాంతానికి చెందిన మహా కవి సంత్ కబీర్ ను గురించి కూడా ప్రస్తావించారు. స్వాతంత్ర్య పోరాటం లోను, స్వావలంబన ఉద్యమం లోను హస్తకళలు ప్రేరణ గా నిలచాయని ఆయన అన్నారు. ఈ సందర్భంగా మహాత్మ గాంధీ ని గురించి, సత్యాగ్రహాన్ని గురించి, ఇంకా చరఖా ను గురించి ప్రధాన మంత్రి వివరించారు. ప్రస్తుతం తివాచీ లకు అతి పెద్ద ఉత్పత్తిదారుగా భారతదేశం ఉందని, ప్రపంచ విపణి లో సుమారు 35 శాతం వాటాను భారతదేశం కలిగివుందని ప్రధాన మంత్రి అన్నారు. ఈ రంగం లో ఎగుమతులు కూడా చక్కగా ఉన్నాయని ఆయన చెప్పారు. ఎదుగుతున్న మధ్యతరగతి తో పాటు తివాచీ పరిశ్రమ కు ఇస్తున్నటువంటి తోడ్పాటు ఈ రంగం వర్ధిల్లేందుకు కీలకమైన అంశాలు గా ఉంటున్నాయని ఆయన అన్నారు. ‘‘మేడ్ ఇన్ ఇండియా కార్పెట్’’ ను ఒక పెద్ద బ్రాండు గా మార్చివేసిన తివాచీ తయారీదారుల నైపుణ్యాన్ని ఆయన అభినందించారు. తివాచీ ల ఎగుమతిదారు సంస్థలకు రవాణా సంబంధ మద్దతు ను అందిస్తున్న విషయాన్ని, నాణ్యత తగ్గకుండా చూసేందుకు ప్రపంచ శ్రేణి ప్రయోగశాల లను నెలకొల్పడాన్ని గురించి ఆయన చెప్పుకొచ్చారు. ఆధునిక మగ్గాలు, పరపతి సౌకర్యాలు సహా ఈ రంగానికి అందుబాటులోకి తీసుకువస్తున్న ఇతర సౌలభ్యాలను గురించి కూడా ఆయన వివరించారు. ఈ దేశానికి ఉన్నటువంటి బలాలలో తివాచీ తయారీదారుల నైపుణ్యం మరియు కఠోర శ్రమ ఒక బలం గా రూపొందేటట్టు చూడడానికి కేంద్ర ప్రభుత్వం కట్టుబడి ఉన్నట్లు ప్రధాన మంత్రి స్పష్టం చేశారు.
పురుషుల ఫ్రీస్టైల్ 74 కెజిల రెజ్లింగ్‌లో స్వ‌ర్ణ‌ప‌త‌కం సాధించిన న‌వీన్ కుమార్ ను అభినందించిన ప్ర‌ధాన‌మంత్రి

2022 బ‌ర్మింగ్‌హామ్ కామ‌న్‌వెల్త్ క్రీడ‌ల‌లో పురుషుల 74 కెజిల రెజ్లింగ్ పోటీల‌లో స్వ‌ర్ణ‌ప‌త‌కం సాధించిన న‌వీన్ కుమార్‌కు ప్ర‌ధాన‌మంత్రి అభినంద‌న‌లు తెలిపారు. ఈ సందర్భంగా ఒక ట్వీట్ చేస్తూ ప్ర‌ధాన‌మంత్రి, మ‌న రెజ్ల‌ర్ల‌కు మ‌రింత కీర్తిద‌క్కింది. స్వ‌ర్ణ‌ప‌త‌కం సాధించిన న‌వీన్ కుమార్‌కు అభినంద‌న‌లు. అత‌ని అద్భుత విశ్వాసం, విశేష‌మైన టెక్నిక్ పూర్తిగా ప్ర‌ద‌ర్శిత‌మైంది. అత‌ని భ‌విష్య‌త్ కృషికి అభినంద‌న‌లు అని ప్ర‌ధాన‌మంత్రి పేర్కొన్నారు.
ప్ర‌భుత్వ ప‌రంగా కేటాయించిన స్పెక్ట్ర‌మ్ స‌ర‌ళీక‌ర‌ణ కోసం సంబంధిత విధానంలో స‌వ‌ర‌ణ‌

మార్కెట్ నిర్ధారించిన‌ ధ‌ర‌లు అందుబాటులో లేని ప‌రిస్థితుల‌లో ప్ర‌భుత్వం కేటాయింపులు జ‌రిపిన స్పెక్ట్ర‌మ్ స‌ర‌ళీక‌ర‌ణ కోసం విధాన ప‌రంగా మార్పులు చేప‌ట్టే ప్ర‌తిపాద‌న‌కు కేంద్ర మంత్రి మండ‌లి ఆమోదం తెలిపింది. కేంద్ర మంత్రివ‌ర్గ స‌మావేశానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించారు. ఈ ఆమోదం కొత్త సాంకేతిక ప‌రిజ్ఞానాలను ప్ర‌వేశ‌పెట్ట‌డం, స్పెక్ట్ర‌మ్ ను పంచుకోవ‌డం, ఇంకా స్పెక్ట్ర‌మ్ తో వ్యాపారం చేయ‌డం ద్వారా స్పెక్ట్ర‌మ్ ను వీలైనంత గ‌రిష్ట స్థాయిలో వినియోగించుకోవ‌డానికి తోడ్ప‌డేది కానుంది. మార్కెట్ నిర్ధారించిన‌ ధ‌ర‌లు అందుబాటులో లేని ప‌రిస్థితుల‌లో ప్ర‌భుత్వం కేటాయింపులు జ‌రిపిన స్పెక్ట్ర‌మ్ స‌ర‌ళీక‌ర‌ణ కోసం ఈ మ‌ధ్య తాజాగా సిఫార్సు చేసిన రిజ‌ర్వు ధ‌ర‌ను తాత్కాలిక ధ‌ర‌గా తీసుకుంటారు. త్వ‌ర‌లో నిర్వ‌హించే వేలం పాట‌లు ముగిసిన అనంత‌రం – వేలంలో నిర్ధార‌ణ అయ్యే ధ‌ర ఎంత అనేది ప‌రిశీలించి, ఇప్ప‌టికే వ‌సూలు చేసిన తాత్కాలిక ధ‌ర‌ను వేలం నిర్ధారిత ధ‌ర‌తో స‌ర్దుబాటు చేస్తారు. ఇది దామాషా ప్రాతిప‌దిక‌న స‌ర‌ళీక‌ర‌ణ తేదీ నాటి నుంచి అమ‌లులోకి వ‌స్తుంది. టెలికాం రంగ నియంత్ర‌ణదారు టి ఆర్ ఎ ఐ సిఫార్సుల ఆధారంగా ఈ నిర్ణ‌యం తీసుకున్నారు. ఈ ప్ర‌క్రియ ద్వారా ఇంచుమించు రూ. 1300 కోట్లు స‌మ‌కూరే అవ‌కాశం ఉంది.
వన్ ఓశన్ సమిట్ ను ఉద్దేశించి ప్రధాన మంత్రి శ్రీ నరేంద్ర మోదీ చేసిన ప్రసంగం

అధ్యక్షుడు శ్రీ మేక్రోన్, మహానుభావులారా, నమస్కారం. మహాసాగరాల కోసం ఈ మహత్వపూర్ణమైనటువంటి ప్రపంచ స్థాయి కార్యక్రమాన్ని చేపట్టినందుకు గాను అధ్యక్షుడు శ్రీ మేక్రోన్ కు ఇవే నా అభినందన లు. భారతదేశం సదా సముద్ర సంబంధి నాగరకత కు ఆలవాలం గా ఉంటోంది. మా ప్రాచీన గ్రంథాల లో, సాహిత్యం లో సముద్ర సంబంధి జీవనం సహా మహాసాగరాలు అందించేటటువంటి కానుకల ను గురించిన వర్ణన లు ఉన్నాయి. మహాసాగరాల తో ప్రస్తుతం మన భద్రత మరియు మన సమృద్ధి ముడిపడి ఉన్నాయి. సముద్ర సంబంధి వనరుల కు భారతదేశం అమలుపరుస్తున్న ‘‘ఇండో పసిఫిక్ ఓశన్స్ ఇనిశియేటివ్’’ లో ఒక ప్రముఖ స్థానాన్ని ఇవ్వడమైంది. ఫ్రాన్స్ అమలుపరుస్తున్నటువంటి ‘‘హై ఏంబిశన్ కోఎలిశన్ ఆన్ బయో డైవర్సిటి బియాండ్ నేశనల్ జ్యూరిస్ డిక్శన్’’ ను భారతదేశం సమర్ధిస్తోంది. చట్టపరం గా బాధ్యతాయుతం గా ఉండేటటువంటి ఒక అంతర్జాతీయ సంధి ఈ సంవత్సరం లో కుదరుతుందని మేము ఆశపడుతున్నాం. ఒకసారి మాత్రమే ఉపయోగించగల ప్లాస్టిక్ ను నిర్మూలించడం కోసం భారతదేశం కంకణం కట్టుకొంది. భారతదేశం ఇటీవల కోస్తా తీర ప్రాంతాల లో నుంచి ప్లాస్టిక్ ను మరియు ఇతర వ్యర్థాల ను శుభ్రం చేయడం కోసం ఒక దేశ వ్యాప్త చైతన్య వ్యాప్తి కార్యక్రమాన్ని నిర్వహించింది. మూడు లక్షల మంది యువ జనులు దాదాపు గా 13 టన్నుల ప్లాస్టిక్ వ్యర్థ పదార్థాల ను పోగుచేశారు. సముద్రాల లో నుంచి ప్లాస్టిక్ వ్యర్థాల ను శుభ్రం చేయడం కోసం 100 నౌకాదినాల ను ఇచ్చి తోడ్పడవలసిందంటూ మా నౌకాదళాన్ని కూడాను నేను ఆదేశించాను. ఒకసారి వాడే ప్లాస్టిక్స్ విషయం లో ప్రపంచ వ్యాప్త కార్యక్రమాన్ని మొదలుపెట్టడం లో ఫ్రాన్స్ తో భారతదేశం సంతోషం గా చేతులు కలుపుతుంది. అధ్యక్షుడు శ్రీ మేక్రోన్ గారు, మీకు ధన్యవాదాల ను వ్యక్తం చేస్తున్నాను.